-Ես դա քեզ հետ չեմ քննարկի: Անկեղծորեն ասած, հիմա ինձ միայն մի հոգս է սպանում, Արսեն, Արմանի ծառայությունը: Մնացած ամեն ինչին պատրաստ եմ դիմանալ, միայն թե խաղաղություն լինի, մեր տղաներն անփորձանք ծառայեն, վերադառնան: Ես քո նախագահին էլ պատրաստ եմ ներել իր չընտրվելը, եթե կարողանա խաղաղությունը պահպանել, հերիք են յոթ հազար զոհերը, պատանդներն ու ռազմագերիները: Սարսափելի է նրանց մայրերի վիճակը, ամեն օր մեկը գալիս է մեր հիմնադրամ, օգնություն աղերսում, չես պատկերացնի՝ ինչքան մեղք են: